રામકૃષ્ણ દાલમિયા જેવા પાકા માણસે ધંધાની શરૂઆતમાં ખૂબ પૈસા ખોયા જ હતા! તાત્પર્ય એટલું જ કે આપણે જેને ‘અપશુકન’ ગણીએ છીએ તે ખરેખર અપશુકન નથી. તેનાથી ઊલટું કહી શકાય કે શરૃઆતમાં ખૂબ મુશ્કેલી પડે તો પાછળથી સારું અને છેવટે ખૂબ સારું થશે. શરૃઆતમાં શુકન જેવું લાગે, એકદમ સરળતા લાગે તેમાં પણ પાછળથી તકલીફો આવવાનો પૂરો સંભવ રહેલો જ હોય છે! શરૃઆતમાં મુશ્કેલી પડે તો ખૂબ ઉમંગથી આગળ વધજો, પણ શરૃઆતમાં ખૂબ સહેલું સહેલું લાગે તો જરા વિચાર કરી થોભજો, સંભવ છે કે તમે લપસી રહ્યા હો ! આ હકીકત છે. કોઈ પણ કામની શરૃઆતમાં મુશ્કેલીઓ આવે ત્યારે તેને અપશુકન માનવાને બદલે શુકન માનીને, તેની પાછળ પડનારા છેવટે સફળ થયા વગર રહેતા નથી અને શ્રેષ્ઠ પરિણામ હાંસલ કરે છે.